Пре битке код Требије добио је од Ханибала задатак да командује са 1.000 лаких пешака и 1.000 коњаника и да се са њима сакрије у заседи. Са Магоном је у заседи била бирана војска и чекали су преко ноћи да Ханибал започне битку код Требије. Ханибал је послао нумиђанску коњицу да нападне римски логор и да се онда повуче и тако је навукао римску војску на положај који је био погодан за Магонову јединицу да удари у заданом тренутку. Током битке Магонова јединица је изашла из заседе и са леђа напала римску војску у тренутку, када је већ картагињанска коњица побеђивала римску коњицу. Након тога је уследило расуло римске војске.